માળીયા મિયાણાના વેણાસર ગામની સિમ માં ગઈ કાલે ત્રણ અજાણ્યા ઈસમો દ્વારા દેશી બંદૂકથી શિકાર કરવામાં આવતો હોવાની વાત માળીયા મિયાણા પીએસઆઈ જે. ડી. ઝાલા ને મળી હતી જેમાં પાંચ શખ્સો વિરુદ્ધ ગેરકાયદેસર હત્યા નો ગુનો નોંધી અને નિલ ગાયને દેશી બંદૂકની ગોળી મારીને તેની નિદર્યતાપૂર્વક હત્યા કરી હોવાનું પ્રાથમિક તપાસમાં ખુલ્યું હતું જેના આધારે માળીયા મિયાણા પોલીસે ગેરકાયદેસર હથિયાર સાથે જુનેદ ઈસ્માઈલ, હનીફ રંભા અને સુલતાન હુસેન નામનાં ત્રણ ની ધરપકડ કરી છે અને બાદ માં ફોરેસ્ટ વિભાગને સોંપી દીધા હતા તો વનવીભાગે પણ માળીયા મિયાણા પોલીસ મથકે પાંચ ઈસમો વિરુદ્ધ પ્રાણી અત્યાચારના આ હિસંક બનાવનો ગુનો નોંધી અને ત્રણ શખ્સો ની ધરપકડ કરી છે અને અન્ય બે આરોપીઓની શોધખોળ હાથ ધરી છે.